 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተቓወምቲ ውድባት ትግራይ መንግስቲ ክልል ትግራይ ንመረጻ ምድላዋት ኣይገበረን ክብሉ ነቒፎም 22 ጉንቦት 2020 ምንጪ ስእሊ, FB PAGE OF THE PARTIES ኣብ ትግራይ ዝንቀሳቐሱ ሰለስተ ተቓወምቲ ሰልፊታት መንግስቲ እቲ ክልል ክልላዊ መረጻ ንምክያድ ዝኾነ ዓይነት ምድላዋት ኣይገብርን ክብሉ ነቒፎም ገዛኢ ሰልፊ እቲ ክልል ህወሓት እንተኾነውን ካብ ተራ ጭርሖ ሓሊፉ ኣብ ትግራይ ቕቡልነት ዘለዎ ፍትሓውን ዲሞክራሲያውን ምርጫ ንምክያድ ግልጽን ዘየሻምን መትከል ኣይሓዘን ኢሎምዎ እቶም ውድባት ብሄራዊ ባይቶ ዓባይ ትግራይ ባይቶና ሳልሳይ ወያነ ትግራይን ውድብ ናጽነትን ትግራይንዮም ሰለስቲኦም ውድባት ሎሚ መዓልቲ ኣብ ዘውጽኡዎ ሓበራዊ መግለጺ ፍትሓውን ዴሞክራሲያውን ምርጫ ንምክያድ ዘኽእል ጥጡሕ ፖለቲካዊ ምህዳር ኣብቲ ክልል ከም ዘየሎ እውን ሓቢሮም ኣብዚ ዓመት ኣብቲ ክልል ምርጫ እንተዘይተኻይዱ ሕጋዊ ስልጣን ዘለዎ ውድብ ከም ዘይህሉ ብምግላጽ መረጻ ኣብ እዋኑ ንኽካየድ ጠሊቦም ኣብ ኢትዮጵያ ኣብ ሓሙሽተ ዓመት ሃገራዊ ምርጫ ክካየድ እቲ ሕገ መንግስቲ ዝድንግግኳ እንተኾነ መረጻ ንምክያድ ሓላፍነት ዝተዋህቦ ሃገራዊ ቦርድ መረጻ ግን ግን ብምኽንያት ለበዳ ኮሮናቫይረስ ምርጫ ከካይድ ከም ዘይኽእል ገሊጹዩ በዚ መሰረት እቲ ኣብ ወርሒ ነሓሰ ክካየድ መደብ ወጺእሉ ዝነበረ መረጻ ናብ ዘይተፈልጠ እዋን ክናዋሕ ብምግባር ኣብ ቀረባ ናብ ባይቶ ወከልቲ ህዝቢ ዝቐረቡ ኣርባዕተ ኣማራጺታት ነቲ ሓደ መዚዙ ናብ ባይቶ ፌደሬሽን ልኢኹ ኣሎ ኣብይ ኣሕመድ ናብ ስልጣን ምምጽኡ ንትግራይ ዓብይ ዕድልዩ ንምንታይ እዩ መራሕቲ ካብ ስልጣን ምውራድ ዝኸብዶም? 